Listmeðferð er sálræn meðferð þar sem hluti tjáningar , samtals og úrvinnslu fer fram í gegnum listsköpun skjólstæðings í sambandi við listmeðferðarfræðing . Markmið listmeðferðar Markmið listmeðferðar er að stuðla að bættri líðan , auknum persónulegum þroska , styrk , sköpunarkrafti , jafnvægi , sjálfsþekkingu , sjálfstrausti , félagsfærni og jákvæðum breytingum í lífi þess sem sækir meðferðina . Listsköpun í listmeðferð er sjálfsprottin og frjáls og getur hún tjáð innri heim einstaklingsins ; tilfinningar hans , hugsanir og reynslu . Þessi eiginleiki listsköpunarinnar ásamt táknmálinu sem í henni birtist gefur einstaklingnum tækifæri til að tjá og skoða viðfangsefnin og tengdar tilfinningar úr viðráðanlegri fjarlægð sem auðveldar nálgun og úrvinnslu viðkvæmra tilfinninga og reynslu . Myndverkið endurspeglar sálarlíf einstaklingsins sem eykur sjálfsþekkingu hans , jafnvægi og sátt . Frumkvæði , sjálfstæði , sköpunargleði og geta til að finna skapandi lausnir virkjast í gegnum myndsköpun . Samband skjólstæðings og listmeðferðarfræðings Hornsteinar listmeðferðar eru sambandið á milli listmeðferðarfræðings og skjólstæðings ásamt sköpunarferlinu . Listmeðferðarfræðingurinn leitast við að hlusta , sýna skilning og aðstoða skjólstæðinginn við að skoða myndverkin , vandann og viðfangsefnin í samhengi við aðra þætti án þess að dæma . Listsköpunin sem fer fram innan meðferðarsambandsins er kærkomin nálgun þar sem mögulegt er að skoða vandann í gegnum listsköpunina frá viðráðanlegri fjarlægð . Á þann hátt skapast öryggi sem verður til þess að einstaklingurinn getur treyst meðferðaraðilanum fyrir tilfinningum sínum , hugsunum , reynslu , gleði , sigrum , ótta og hugarórum .